**GP3 Britannian Grand Prix 2017** oli GP3-kauden 2017 kolmas osakilpailu, joka ajettiin 15.–16. heinäkuuta Silverstonen moottoriradalla Englannissa.

1. Kilpailu (Lauantain kilpailu, 20 kierrosta)
----------------------------------------------

Anthoine Hubert ampaisi kakkospaikalta kärkeen ohi George Russellin. Niko Kari ohitti Alessio Lorandin ja nousi viidenneksi. Radan kuudennessa mutkassa Kari ohitti ulkokautta edellä ajaneet Nirei Fukuzumin ja Jack Aitkenin nousten kolmanneksi. Fukuzumi joutui keskeyttämään jo ensimmäisellä kierroksella teknisiin ongelmiin.

Kierroksella 4 Russell ohitti Hubertin ja nousi takaisin kärkipaikalle. Kierroksella 7 Lorandi ohitti Aitkenin ja nousi neljänneksi. Seuraavalla kierroksella Santino Ferrucci pyörähti radan toisessa mutkassa pystyen jatkamaan, mutta keskeytti hetkeä myöhemmin. Kierroksella 14 Ryan Tveter pysähtyi radan varteen ja virtuaalinen turva-auto tuli radalle. Uusintalähdössä Lorandi ohitti Karin ja nousi kolmanneksi. Raoul Hyman kärsi myös ongelmista kilpailun aikana ja jäi viimeiseksi. Kierroksella 19 Dorian Boccolacci ohitti Niko Karin, mutta ajoi mutkan pitkäksi, jolloin Kari yritti ohittaa hänet, mutta autot osuivat toisiinsa. Tämän myötä Kari tippui myös Aitkenin taakse, joka ohitti viimeisellä kierroksella myös Boccolaccin.

George Russell voitti kilpailun, toiseksi ajoi Anthoine Hubert, kolmanneksi Alessio Lorandi, neljänneksi Jack Aitken, viidenneksi Dorian Boccolacci ja kuudenneksi Niko Kari, joka otti ensimmäiset pisteensä GP3-sarjassa. Kilpailun jälkeen Boccolacci sai 5 sekunnin aikarangaistuksen kolaristaan Karin kanssa, ja tippui kahdeksanneksi.

2. Kilpailu (Sunnuntain kilpailu, 15 kierrosta)
-----------------------------------------------

Dorian Boccolacci ei päässyt starttaamaan kilpailuun lainkaan. Näin ollen ensimmäisestä ruudusta starttasi Giuliano Alesi, joka piti kärkipaikan startissa. Neljännestä ruudusta lähtenyt Jack Aitken ohitti Niko Karin lähtösuoralla ja Arjun Mainin mutkassa 3, nousten kilpailussa toiseksi. 

Kari ohitti Mainin kierroksella kolme. Kierroksella 4 Julien Falchero ja Steijn Schothorst osuivat toisiinsa radan ensimmäisessä mutkassa. Molemmat joutuivat keskeyttämään ja turva-auto tuli radalle. Turva-auto poistui kierroksen 6 päätteeksi. Geroge Russell ohitti Arjun Mainin ja nousi neljänneksi. Nirei Fukuzumi sai 10 sekunnin aikarangaistuksen turva-auton takana ohittamisesta. Alessio Lorandi ja Anthoine Hubert ottivat osumaa radan neljännessä mutkassa, jonka seurauksena Hubert menetti asemiaan. Kolarista ei jaettu rangaistuksia.

Giuliano Alesi ajoi uransa ensimmäiseen GP3-kilpailun voittoon. Jack Aitken oli toinen ja Niko Kari oli kolmas ottaen ensimmäisen palkintosijansa GP3:ssa. George Russell oli maalissa neljäs ja vankisti pistejohtoaan mestaruustaistelussa.

Sijoitukset GP-viikonlopun jälkeen
----------------------------------

| Sija | Kuljettaja | Talli | Pisteet |
| --- | --- | --- | --- |
| **1.** | Iso-Britannia **George Russell** | **ART Grand Prix** | **92** |
| **2.** | Ranska Anthoine Hubert | ART Grand Prix | 57 |
| **3.** | Japani Nirei Fukuzumi | ART Grand Prix | 54 |
| **4.** | Iso-Britannia Jack Aitken | ART Grand Prix | 52 |
| **5.** | Italia Alessio Lorandi | Jenzer Motorsport | 51 |
| **6.** | Ranska Giuliano Alesi | Trident Racing | 43 |
| **7.** | Intia Arjun Maini | Jenzer Motorsport | 36 |
| **8.** | Ranska Dorian Boccolacci | Trident Racing | 28 |
| **9.** | Etelä-Afrikka Raoul Hyman | Campos Racing | 25 |
| **10.** | Suomi Niko Kari | Arden International | 20 |
| **11.** | Italia Leonardo Pulcini | Arden International | 18 |
| **12.** | Yhdysvallat Ryan Tveter | Trident Racing | 18 |
| **13.** | Sveitsi Kevin Jörg | Trident Racing | 4 |
| **14.** | Yhdysvallat Santino Ferrucci | DAMS | 3 |
| **15.** | Argentiina Marcos Siebert | Campos Racing | 1 |
| **16.** | Ranska Julien Falchero | Campos Racing | 1 |
| **17.** | Brasilia Bruno Baptista | DAMS | 0 |
| **18.** | Kolumbia Tatiana Calderón | DAMS | 0 |
| **19.** | Alankomaat Steijn Schothorst | Arden International | 0 |

Katso myös
----------

* Britannian Grand Prix 2017
* Formula 2 Britannian Grand Prix 2017

Osakilpailut GP3-kaudella 2017

|  |  |  |  |  |  |  |  |
| --- | --- | --- | --- | --- | --- | --- | --- |
|  Espanja |  Itävalta |  Britannia |  Unkari |  Belgia |  Italia |  Jerez |  Abu Dhabi |

Iso-BritanniaGP3-luokan Britannian Grand Prix’t

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 |
| Radat | Silverstone Circuit (2010–2018) |